Πατάτες γιαχνί με πελτέ, ελιές και άνηθο
Πατάτες γιαχνί με πελτέ, ελιές και άνηθο. Ένα από τα κλασικά πιάτα της ελληνικής κουζίνας σε μια θαυμάσια εκδοχή με «δυνατά» αρτύματα.
1 κιλό πατάτες, καθαρισμένες και κομμένες κυδωνάτες, 3 ξερά κρεμμύδια, σε ψιλά καρέ, 2 σκελίδες σκόρδο, σε φετάκια (ή όσο σκόρδο θέλουμε), 2 κουτ. σούπας πελτές ντομάτας, 1 δαφνόφυλλο, 1 κουτ. γλυκού κόλιανδρος ξερός, σε σκόνη, 1/3 μάτσο άνηθος, ψιλοκομμένος, 15 ελιές μαύρες, χωρίς κουκούτσι, σε φέτες, 2-3 κόκκοι μπαχάρι, κοπανισμένοι, 140 ml ελαιόλαδο, αλάτι, φρεσκοτριμμένο πιπέρι
Για να φτιάξουμε τις πατάτες γιαχνί με πελτέ, ελιές και άνηθο, ξεκινάμε ζεσταίνοντας σε μια φαρδιά κατσαρόλα το λάδι σε μέτρια φωτιά και σοτάρουμε το κρεμμύδι για 3-4 λεπτά, μέχρι να ροδίσει λίγο.Ρίχνουμε τις πατάτες, τα σκόρδα και τον πελτέ και τα ανακατεύουμε όλα μαζί στην κατσαρόλα για 1-2 λεπτά, να λαδωθούν καλά.Προσθέτουμε τη δάφνη, τον κόλιανδρο, το μπαχάρι, αλατοπίπερο και νερό ίσα που να σκεπάζει τα υλικά και μαγειρεύουμε σε χαμηλή φωτιά για 20-25 λεπτά με σκεπασμένη την κατσαρόλα.Ξεσκεπάζουμε, ρίχνουμε τις ελιές και συνεχίζουμε το μαγείρεμα για άλλα 10 λεπτά περίπου ή μέχρι να μείνει το φαγητό με το λάδι του. Αποσύρουμε από τη φωτιά, σκορπίζουμε τον άνηθο και σερβίρουμε τις πατάτες γιαχνί.
Ελιά,Πατάτες,Vegan